เรื่องร้องเรียน (ร้องเรียน,เสียงรบกวน,สอบถาม) วันที่ 2022-12-05 03:39:08 — แขวงจรเข้บัว เขตลาดพร้าว กรุงเทพมหานคร
สอบถามเรื่องการร้องเรียนเกี่ยวกับมลภาวะทางเสียง ที่กระทบกับชาวบ้าน ว่าต้องแจ้งให้เข้ามาดูเหตุการณ์ได้อย่างไรบ้าง

จากที่เจ้าภาพงานบวชต่างๆ ได้ทำการเปิดเสียงเพลงรถแห่ ที่ดังมากเกิน ไม่แน่ใจว่าจะต้องร้องเรียนแจ้งไปกับหน่วยงานใดบ้างที่จะสามารถเข้ามาควบคุม มลภาวะทางเสียงนี้ได้

โทรบอกกับทางวัด ทางวัดไม่สามารถแจ้งกับเจ้าภาพให้ทำการลดเสียงลงได้ โทรแจ้งกับทาง สน.โคกคราม ก็ได้แต่ส่งตำรวจมาตรวจดู ว่ากล่าวตักเตือนให้ลดเสียง โทรเข้าหาเขตลาดพร้าว ก็ไม่สามารถติดต่อได้ กดหมายเลขติดต่อเข้าไปก็สรุปตัดสาย/วางสายไป

ชาวบ้านละแวกวัดลาดปลาเค้า เดือนร้อนกับเสียงเพลงรถแห่งานบวชจากทางเจ้าภาพงานบวชทุกวัน ตั้งแต่ 7โมงเช้าจนถึง 9โมงเช้า ในทุกวันหยุด

ทางผู้ร้องเรียนได้ทำการอัดเสียงจากทางหน้าบ้านไว้ว่าได้ยินเสียงดังชัดแค่ไหน จนาดบ้านอยู่ห่างจากบริเวณวัดประมาณ 200 เมตร ยังได้เสียงเสียงเพลงที่สามารถทำให้ หน้าต่างกระจก สั่นสะเทือนได้ ลูกเล็ก ไม่สามารถนอนหลับได้

พยายามแจ้งไปทาง วัดลาดปลาเค้า ทางเจ้าอาวาส ยังอนุญาตให้เจ้าภาพงานบวช เปิดใช้เครื่องเสียงที่ดังเกินจนเป็นมลภาวะทางเสียงแก่ชุมชน / สน.โคกคาม ที่ดูแลพื้นที่ ก็ได้แต่บอกว่าจะเข้ามาแจ้งตักเตือน และ เขตลาดพร้าว ก็ติดต่อไม่ได้

ทางผู้ร้องเรียนไม่สามารถที่จะบรรเทาเรื่องมลภาวะทางเสียงนี้ได้เลย และ เป็นมาเป็น หลายปีแล้ว ก่อนโควิด ช่วงโควิด ไม่ให้จัดงาน ดีหน่อย สงบสุขมาได้ 2 ปี และพอโควิดเป็นโรคประจำถิ่น ก็เริ่มทำมลภาวะทางเสียงเริ่มตั้งแต่เดือน ตุลา 2565 ทุกเสาร์ อาทิตย์ และวันหยุดนักขัตฤกษ์ มาตลอด

จึงขอร้องเรียนมากับทาง Traffiy Fondue ความหวังที่ว่าจะได้ช่วยจัดการปัญหาเรื่องมลภาวะทางเสียงนี้ได้ ช่วยรับเรื่องหรือ มาลงพื้นที่สอบถามได้เลยค่ะ